ప్రకృతి మిశ్రా

ప్రకృతి మిశ్రా భారతీయ నటి. ఆమె ప్రధానంగా ఒడియా సినిమాలు, హిందీ టెలివిజన్‌ ధారావాహికలలో నటించినందుకు ప్రసిద్ధి చెందింది. ఆమె హలో ఆర్సీ(2018)కి జాతీయ చలనచిత్ర అవార్డు (ప్రత్యేక ప్రస్తావన) అందుకుంది. ఆమె ఇటీవల జై కన్హయ్య లాల్ కియోన్ స్టార్ భారత్‌లో దేవానీగా, బిట్టి బిజినెస్ వాలియన్ అండ్ టీవీలో బిట్టిగా నటించడమేకాకుండా ఎంటీవీ ఏస్ ఆఫ్ స్పేస్ 2 రియాలిటీ షోలో 5వ రన్నరప్‌గా నిలిచింది.

 బాల్యం, విద్యాభ్యాసం 
ఒడియా సంగీత దర్శకుడు మన్మత్ మిశ్రా, న్యూస్ రీడర్ కృష్ణప్రియ మిశ్రా దంపతులకు ప్రకృతి మిశ్రా రెండవ సంతానం. భువనేశ్వర్‌లోని వెంకటేశ్వర్ ఇంగ్లీష్ మీడియం స్కూల్ లో పాఠశాల విద్యను పూర్తి చేసిన ఆమె రమా దేవి ఉమెన్స్ కాలేజీలో కామర్స్ లో ఇంటర్మీడియట్ చదివింది. తరువాత, ఆమె పశ్చిమ ముంబైలోని భవన్స్ కళాశాల నుండి బి.ఎ. పట్టా పుచ్చుకుంది.

ఆమె గురు గంగాధర్ ప్రధాన్ వద్ద ఒడిస్సీ నృత్యం నేర్చుకుంది.

 కెరీర్ 
తన ఐదేళ్ల వయసులో సబతా మా, సునా పంఖురి చిత్రాలతో బాలనటిగా ఆమె నటనను ప్రారంభించింది. ఈటీవీ ఒడియా తులసిలో స్మ్రుతి పాత్రలో నటించిన తర్వాత ఆమె ప్రజాదరణ పొందింది. 2006లో, ఆమె సషుఘర చలిజిబికి ఉత్తమ బాలనటిగా ఒడిశా రాష్ట్ర చలనచిత్ర అవార్డును గెలుచుకుంది.

ఆమె ఒడిశా సినిమాలో బాబూషన్‌తో కలిసి తుకూల్ చిత్రంతో ప్రధాన నటిగా అడుగుపెట్టింది. ఆ తర్వాత ఆమె 10కి పైగా ఒడియా చలనచిత్రాలలో నటించింది. 2018 లో, ఆమె పార్థ సారథి రే సరసన హలో ఆర్సీలో నటించింది. ఈ చిత్రానికి జాతీయ అవార్డు వచ్చింది.

2014లో, ఆమె జీటీవీ ఇండియాస్ బెస్ట్ సినీస్టార్స్ కి ఖోజ్‌లో పాల్గొన్నది. 2018లో ఆమె భారతీయ టీవీ సిరీస్ లాల్ ఇష్క్‌ లో మధుర పాత్రను కూడా పోషించింది.

&టీవీలో ప్రసారమైన హిందీ సీరియల్ బిట్టి బిజినెస్ వల్లీలో ఆమె పాత్రకు దేశవ్యాప్తంగా గుర్తింపు పొందింది.

2019లో, ఆమె ఎంటీవీ ఇండియా ఏస్ ఆఫ్ స్పేస్ 2లో పాల్గొంది, ఫైనలిస్ట్‌గా ఎదిగింది.

 అవార్డులు 
YearAwardCategoryFilmResultRef2006ఒడిశా రాష్ట్ర చలనచిత్ర అవార్డుబెస్ట్ చైల్డ్ ఆర్టిస్ట్సాసు ఘరా చలి జిబీవిజేత2018జాతీయ చలనచిత్ర అవార్డుస్పెషల్ మెన్సన్హలో ఆర్సీవిజేత2019ఒడిషా మ్యూజిక్ అవార్డ్స్ఒడియా సెన్సేషన్ ఆఫ్ ది ఇయర్విజేత

 మూలాలు 

వర్గం:భారతీయ సినిమా నటీమణులు
వర్గం:భారతీయ టెలివిజన్ నటీమణులు
వర్గం:భారతీయ వెబ్ సిరీస్ నటీమణులు
వర్గం:ఒడియా సినిమా నటీమణులు
వర్గం:ఒడియా టెలివిజన్‌ నటీమణులు
వర్గం:హిందీ సినిమా నటీమణులు
వర్గం:హిందీ టెలివిజన్ నటీమణులు
వర్గం:ఒడిషా మోడల్స్
వర్గం:భారత జాతీయ చలనచిత్ర పురస్కారం విజేతలు